สวัสดีค่ะ คือหนูมีเพศสัมพันธ์กับแฟนตอนเป็นประจำเดือนวันแรก ในวันที่1มกราคม แล้วมีการหลั่งใน แต่หนูกินยาคุมแบบ28เม็ดอยู่ค่ะตอนนั้นหนูกินเม็ดแป้งที่25ค่ะ (หนูกินยาคุมมา3-4เดือนแล้วค่ะ) หนูอยากทราบว่าโอกาสท้องมากน้อยแค่ไหนคะ ตอนนี้หนูกินยาคุมเม็ดแป้งที่24แล้วค่ะแต่ประจำเดือนยังไม่มาเลยค่ะ หนูกังวัลมากเลย
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะอยู่ในช่วงใดของการทานยาคุมก็ตาม รวมถึงช่วงที่ทานยาเม็ดแป้งด้วยค่ะหากในขณะนี้ ทานยาคุมจนถึงเม็ดแป้งเม็ดที่ 24 แล้ว ยังไม่มีประจำเดือนมา แนะนำควรทานต่อให้ครบ 28 เม็ดก่อน หากยังคงไม่มีประจำเดือนมา ก็ควรตรวจหาการตั้งครรภ์ดูค่ะ หากตรวจไม่พบ ก็ให้เริ่มทานยาคุมแผงใหม่ต่อไปได้ ซึ่งการที่ประจำเดือนไม่มา อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง จึงไม่มีประจำเดือนมาได้ค่ะ